CELEX: 32011R1358
Language: lv
Date: 2011-12-14 00:00:00
Title: Eiropas Centrālās bankas Regula (ES) Nr. 1358/2011 ( 2011. gada 14. decembris ), ar ko groza Regulu (EK) Nr. 1745/2003 par obligāto rezervju piemērošanu (ECB/2003/9) (ECB/2011/26)

21.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 338/51
            
         EIROPAS CENTRĀLĀS BANKAS REGULA (ES) Nr. 1358/2011
   (2011. gada 14. decembris),
   ar ko groza Regulu (EK) Nr. 1745/2003 par obligāto rezervju piemērošanu (ECB/2003/9)
   (ECB/2011/26)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus (turpmāk – “ECBS Statūti”) un īpaši to 19.1. pantu,
   tā kā:
   
               (1)
            
            
               ECBS Statūtu 19.1. pants nosaka, ka monetārās politikas mērķu īstenošanai Eiropas Centrālā banka (ECB) var pieprasīt dalībvalstu kredītiestādēm kontos ECB un valstu centrālajās bankās turēt obligātas rezerves un ka ECB Padome var noteikt to, kā aprēķināt un noteikt obligāto rezervju vajadzīgo apjomu.
            
         
               (2)
            
            
               Eiropas Centrālās bankas 2003. gada 12. septembra Regula (EK) Nr. 1745/2003 par obligāto rezervju piemērošanu (ECB/2003/9) (1) nosaka, t. sk., iestāžu kategorijas, uz kurām attiecas rezervju prasības, un rezervju rādītājus, ko piemēro noteiktām saistību kategorijām.
            
         
               (3)
            
            
               2011. gada 8. decembrī ECB Padome nolēma veikt papildu pastiprinātā kreditēšanas atbalsta pasākumus, lai veicinātu banku kreditēšanu un likviditāti euro zonas naudas tirgū. Ņemot vērā to, ka situācijas ietekmēšanai naudas tirgū ECB obligāto rezervju sistēma nav jāpiemēro tādā pašā apmērā kā parastos apstākļos, lai uzlabotu likviditātes nodrošināšanu Eurosistēmas monetārās politikas operāciju darījuma partneriem, rezerves rādītājs jāsamazina uz 1 %. Tādēļ jāgroza Regula (EK) Nr. 1745/2003 (ECB/2003/9),
            
         IR PIEŅĒMUSI ŠO REGULU.
   1. pants
   Grozījums Regulā (EK) Nr. 1745/2003 (ECB/2003/9)
   Regulas (EK) Nr. 1745/2003 (ECB/2003/9) 4. panta 2. punktu aizstāj ar šādu punktu:
   
      “2.   Visām pārējām rezervju bāzē iekļautajām saistībām piemēro 1 % rezervju rādītāju.”
   
   2. pants
   Stāšanās spēkā
   1.   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   2.   Šīs regulas 1. pantu piemēro no izpildes perioda, kas sākas 2012. gada 18. janvārī.
   
      Frankfurtē pie Mainas, 2011. gada 14. decembrī
      
         
            ECB Padomes vārdā –
         
            ECB priekšsēdētājs
         
         Mario DRAGHI
      
   
   
      (1)  OV L 250, 2.10.2003., 10. lpp.